Osnovna škola

Silvija Strahimira Kranjčevića Senj

S.S. Kranjčevića 1, 53270 Senj

Klasa: 112-01/19-03/10

Ur.br.: 2125/22-01-19-01

Senj, 29. studenog 2019.g.

Na temelju članka 127. stavka 4. Zakona o odgoju i obrazovanju u osnovnoj i srednjoj školi (Narodne novine, br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 136/14. – RUSRH, 152/14., 7/17., 68/18., 98/19.) i članka 66. Statuta Osnovne škole Silvija Strahimira Kranjčevića Senj, Školski odbor Osnovne škole Silvija Strahimira Kranjčevića Senj raspisuje

**NATJEČAJ**

**za imenovanje ravnatelja**

Za ravnatelja/icu škole može biti imenovana osoba koja ispunjava uvjete utvrđene člankom 126. Zakona o odgoju i obrazovanju u osnovnoj i srednjoj školi:

1.završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij

d) položen stručni ispit za učitelja, nastavnika ili stručnog suradnika osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi- učitelji i stručni suradnici koji su zasnovali radni odnos u osnovnoj ili srednjoj školi prije 12.ožujka 1994. nisu obvezni polagati stručni ispit te učitelji i stručni suradnici koji su položili stručni ispit prema odredbama Zakona o osnovnom školstvu (NN br. 59/90, 26/93, 27/93, 29/94, 7/96, 59/01, 114/01 i 76/05) te nastavnici koji su položili stručni ispit prema Zakonu o srednjem školstvu (NN br. 19/92, 26/93, 27/93, 50/95, 59/01, 114/01 i 81/05) nemaju obvezu polaganja stručnog ispita prema Zakonu o odgoju i obrazovanju u osnovnoj i srednjoj školi

2. uvjete pripisane člankom 106. Zakona o odgoju i obrazovanju u osnovnoj i srednjoj školi,

3.najmanje osam (8) godina radnog iskustva u školskim ili drugim ustanovama u sustavu obrazovanja ili tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

Osim osobe koja je završila neki od studija iz točke 1. natječaja, ravnatelj/ica osnovne škole  može biti i osoba koja je završila stručni četverogodišnji studij za učitelja kojim se stječe 240 ECTS bodova.

Iznimno, osoba koja ne ispunjava uvjete iz  točke 1. ili točke 2. ovog natječaja, može biti ravnatelj osnovne škole, ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu (NN br 59/90., 26/93., 27/93., 29/94., 7/96., 59/01., 114/01. i 76/05.)

Dodatne kompetencije koje se vrednuju u postupku imenovanja ravnatelja škole su poznavanje stranog jezika, osnovne digitalne vještine i iskustvo rada na projektima.

Ravnatelj/ica se imenuje na vrijeme od pet (5) godina.

Uz vlastoručno potpisanu pisanu prijavu na natječaj kandidati su obvezni priložiti u izvorniku ili ovjerenoj preslici sljedeću dokumentaciju:

* životopis
* diplomu, odnosno dokaz o stečenoj stručnoj spremi
* domovnicu odnosno dokaz o državljanstvu
* dokaz o položenom stručnom ispitu ili dokaz da je osoba oslobođena obveze polaganja stručnog ispita na temelju članka 157. Zakona o odgoju i obrazovanju u osnovnoj i srednjoj školi
* dokaz o radnom iskustvu (potvrda ili elektronički zapis Hrvatskog zavoda za mirovinsko osiguranje, ne stariji od 30 dana od objave natječaja)
* potvrda poslodavca o vrsti i trajanju poslova u školskim ili drugim ustanovama u sustavu obrazovanja ili tijelima državne uprave nadležnim za obrazovanje, od čega najmanje 5 godina na odgojno –obrazovnim poslovima u školskim ustanovama
* uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 30 dana od objave natječaja)
* dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju temeljem stavka 3. članka 126. Zakona o odgoju i obrazovanju u osnovnoj i srednjoj školi (odluke o imenovanju)
* program rada za mandatno razdoblje

Sukladno članku 68. Statuta Osnovne škole S.S. Kranjčevića Senj dodatne kompetencije dokazuju se na sljedeći način:

1.Poznavanje stranog jezika dokazuje se preslikom indeksa o završenom kolegiju stranog jezika, diplomom odnosno drugom ispravom o završenom studiju stranog jezika, uvjerenjem odnosno potvrdom ili drugom ispravom škole stranih jezika odnosno druge ovlaštene ustanove ili pravne osobe za edukaciju stranog jezika o završenom stranom jeziku te razini odnosno stupnju.

2. Osnovne digitalne vještine dokazuju se potvrdom odnosno uvjerenjem ili drugom ispravom institucije, ustanove ili ovlaštene pravne osobe za edukaciju u području informacijskih znanosti o završenoj edukaciji stjecanja digitalnih vještina, odnosno diplomom ili drugom ispravom o završenom studiju iz područja informacijskih znanosti.

3. Iskustvo rada na projektima dokazuje se potvrdom, uvjerenjem ili drugom ispravom o radu na projektima EU.

Svi navedeni dokazi dostavljaju se u izvorniku ili ovjerenoj preslici.

Na natječaj se pod jednakim uvjetima mogu javiti osobe obaju spolova sukladno članku 13. Zakona o ravnopravnosti spolova (NN 82/08 i 68/17).

Kandidati koji se pozivaju na pravo prednosti pri zapošljavanju prema posebnim propisima dužni su u prijavi pozvati se na to pravo i uz prijavu priložiti svu popisanu dokumentaciju prema posebnom zakonu, a imaju prednost u odnosu na ostale kandidate smo pod jednakim uvjetima.

Osoba koja se poziva na pravo prednosti  temeljem članka  102.  Zakona o hrvatskim braniteljima  iz Domovinskog rata i članovima njihovih obitelji (Narodne novine broj 121/2017)  dužna  je uz prijavu  na natječaj  priložiti pored dokaza o  ispunjavanju traženih uvjeta iz natječaja  i sve potrebne dokaze navedene na poveznici Ministarstva hrvatskih branitelja: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Osoba koja se poziva na pravo prednosti  temeljem čl. 48. f Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13) uz prijavu na natječaj dužna je, osim dokaza o ispunjavanju traženih uvjeta, priložiti i rješenje odnosno potvrdu iz koje je vidljivo spomenuto pravo i dokaz

o tome na koji je način prestao radni odnos.

Osoba koja se poziva na pravo prednosti  temeljem čl. 9. Zakona o profesionalnoj rehabilitaciji i zapošljavanju osoba s invaliditetom (Narodne novine br. 157/13, 152/14  39/18)   dužna  je uz prijavu  na natječaj priložiti pored dokaza o ispunjavanju  traženih uvjeta iz natječaja, dokaz o utvrđenom statusu osobe s invaliditetom.

Kandidati će predstaviti program rada za mandatno razdoblje sukladno odredbama Zakona o odgoju i obrazovanju u osnovnoj i srednjoj školi i Statuta škole.

Urednom prijavom smatra se prijava koja sadrži sve podatke i priloge navedene u natječaju.

Nepotpune i nepravovremene prijave neće se razmatrati.

Rok za podnošenje prijava kandidata je osam (8) dana od dana objave natječaja.

Natječaj se objavljuje na mrežnim stranicama Osnovne škole S.S. Kranjčevića Senj (<http://www.os-sskranjcevica-senj.skole.hr/>) i u Narodnim novinama.

O rezultatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

Prijavom na natječaj osoba daje izričitu privolu za prikupljanje i obradu podataka iz natječajne dokumentacije, a sve u svrhu provedbe natječajnog postupka za imenovanje ravnatelja/ice i rezultata natječaja u skladu sa važećim propisima o zaštiti osobnih podataka.

Prijave na natječaj dostavljaju se s  potrebnom dokumentacijom u izvorniku ili ovjerenoj preslici osobno u tajništvo Osnovne škole S.S. Kranjčevića Senj ili preporučenom pošiljkom na adresu:

Osnovna škola Silvija Strahimira Kranjčevića Senj, S.S. Kranjčevića 1, 53270 Senj, u zatvorenoj omotnici s naznakom: **„Natječaj za ravnatelja – ne otvarati.“**

Osnovna škola S.S. Kranjčevića Senj